Source: http://www.zakonypreludi.sk/zz/2001-553
Timestamp: 2018-03-22 04:27:06+00:00

Document:
553/2001 Z. z. Zákon o zrušení niektorých štátnych fondov | Aktuálne znenie
Zákon č. 553/2001 Z. z.Zákon o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov
(v znení č. 184/2002 Z. z.(nepriamo), 440/2002 Z. z., 478/2002 Z. z.(nepriamo), 543/2002 Z. z.(nepriamo), 17/2004 Z. z.(nepriamo), 199/2004 Z. z.(nepriamo), 220/2004 Z. z.(nepriamo), 377/2004 Z. z.(nepriamo), 523/2004 Z. z.(nepriamo), 581/2004 Z. z.(nepriamo), 666/2004 Z. z.(nepriamo), 171/2005 Z. z.(nepriamo), 538/2005 Z. z.(nepriamo), 24/2006 Z. z.(nepriamo), 126/2006 Z. z.(nepriamo), 343/2007 Z. z.(nepriamo), 321/2012 Z. z.(nepriamo), 79/2015 Z. z.(nepriamo), 440/2015 Z. z.(nepriamo))
Čiastka 218/2001
Platnosť od 22.12.2001
s výnimkou čl. I § 9 a čl. I § 14 bodu 8, 10 a 13, ktoré nadobúdajú účinnosť 1. januára 2003, a s výnimkou čl. XXV a čl. XXVI, ktoré nadobúdajú účinnosť dňom vyhlásenia.
(1) Zrušuje sa Štátny fond ochrany a zveľadenia poľnohospodárskeho pôdneho fondu (ďalej len „fond ochrany pôdneho fondu“).
(2) Zostatok prostriedkov fondu ochrany pôdneho fondu k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva pôdohospodárstva Slovenskej republiky (ďalej len „ministerstvo pôdohospodárstva“).
(3) Dňom zrušenia fondu ochrany pôdneho fondu prechádza majetok štátu v správe tohto fondu do správy ministerstva pôdohospodárstva.
(4) Dňom zrušenia fondu ochrany pôdneho fondu prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.
(1) Zrušuje sa Štátny fond zveľaďovania lesa Slovenskej republiky (ďalej len „fond zveľaďovania lesa“).
(2) Zostatok prostriedkov fondu zveľaďovania lesa k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov ministerstva pôdohospodárstva.
(3) Dňom zrušenia fondu zveľaďovania lesa prechádza majetok štátu v správe tohto fondu do správy ministerstva pôdohospodárstva.
(4) Dňom zrušenia fondu zveľaďovania lesa prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.
(1) Zrušuje sa Štátny vodohospodársky fond Slovenskej republiky (ďalej len „vodohospodársky fond“).
(2) Zostatok prostriedkov vodohospodárskeho fondu k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov ministerstva pôdohospodárstva.
(3) Dňom zrušenia vodohospodárskeho fondu prechádza majetok štátu v správe tohto fondu do správy ministerstva pôdohospodárstva.
(4) Dňom zrušenia vodohospodárskeho fondu prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva.
(1) Zrušuje sa Štátny podporný fond pôdohospodárstva a potravinárstva (ďalej len „podporný fond“).
(2) Zostatok prostriedkov podporného fondu k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov ministerstva pôdohospodárstva.
(3) Dňom zrušenia podporného fondu prechádza majetok štátu v správe tohto fondu do správy ministerstva pôdohospodárstva.
(4) Dňom zrušenia podporného fondu prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo pôdohospodárstva s výnimkou podľa § 12 ods. 1.
(5) Záväzky podporného fondu vyplývajúce z jeho úverových vzťahov voči bankám sú štátnymi pasívami.
(6) Zostatok prostriedkov poskytnutých z Fondu národného majetku v podpornom fonde k 31. decembru 2001 sa prevedie na osobitný mimorozpočtový účet ministerstva pôdohospodárstva.
(1) Zrušuje sa Štátny fond životného prostredia (ďalej len „fond životného prostredia“).
(2) Zostatok prostriedkov fondu životného prostredia k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva životného prostredia Slovenskej republiky (ďalej len „ministerstvo životného prostredia“).
(3) Dňom zrušenia fondu životného prostredia prechádza majetok štátu v správe fondu do správy ministerstva životného prostredia.
(4) Dňom zrušenia fondu životného prostredia prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo životného prostredia s výnimkou podľa § 12 ods. 2.
(1) Zrušuje sa Štátny fond zdravia (ďalej len „fond zdravia“).
(2) Zostatok prostriedkov fondu zdravia k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva zdravotníctva Slovenskej republiky (ďalej len „ministerstvo zdravotníctva“).
(3) Dňom zrušenia fondu zdravia prechádza majetok štátu v správe tohto fondu do správy ministerstva zdravotníctva.
(4) Dňom zrušenia fondu zdravia prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo zdravotníctva.
(5) Zostatok prostriedkov poskytnutých z Fondu národného majetku vo fonde zdravia k 31. decembru 2001 sa prevedie na osobitný mimorozpočtový účet ministerstva zdravotníctva.
(1) Zrušuje sa Štátny fond telesnej kultúry (ďalej len „fond telesnej kultúry“).
(2) Zostatok prostriedkov fondu telesnej kultúry k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva školstva Slovenskej republiky (ďalej len „ministerstvo školstva“).
(3) Dňom zrušenia fondu telesnej kultúry prechádza majetok štátu v správe tohto fondu do správy ministerstva školstva.
(4) Dňom zrušenia fondu telesnej kultúry prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo školstva.
(1) Zrušuje sa Štátny fond kultúry Pro Slovakia (ďalej len „fond kultúry“).
(2) Zostatok prostriedkov fondu kultúry k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva kultúry Slovenskej republiky (ďalej len „ministerstvo kultúry“).
(3) Dňom zrušenia fondu kultúry prechádza majetok štátu v správe tohto fondu do správy ministerstva kultúry.
(4) Dňom zrušenia fondu kultúry prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo kultúry.
(1) Zrušuje sa Štátny fond cestného hospodárstva (ďalej len „fond cestného hospodárstva“).
(2) Zostatok prostriedkov fondu cestného hospodárstva k 31. decembru 2001 vzniknutý z použitia príjmov a výdavkov tohto fondu je príjmom osobitného bežného účtu dofinancovania programov Ministerstva dopravy, pôšt a telekomunikácií Slovenskej republiky (ďalej len „ministerstvo dopravy“) s výnimkou prostriedkov podľa odseku 5.
(3) Dňom zrušenia fondu cestného hospodárstva prechádza majetok štátu v správe tohto fondu do správy ministerstva dopravy.
(4) Dňom zrušenia fondu cestného hospodárstva prechádzajú práva a povinnosti tohto fondu vyplývajúce z pracovnoprávnych vzťahov a z iných vzťahov, ako aj pohľadávky a záväzky tohto fondu na ministerstvo dopravy s výnimkou záväzkov vyplývajúcich z úverových vzťahov fondu cestného hospodárstva voči bankám.
(5) Príjem fondu cestného hospodárstva v roku 2001 z podielu na výnose spotrebnej dane z uhľovodíkových palív a mazív a z podielu na výnose cestnej dane nevyčerpaný do 31. decembra 2001 je príjmom rozpočtu rozpočtovej kapitoly Všeobecná pokladničná správa.
(6) Záväzky fondu cestného hospodárstva vyplývajúce z jeho úverových vzťahov voči bankám sú štátnymi pasívami.
(1) Pohľadávky vzniknuté z realizácie záruk poskytnutých štátnym fondom uvedeným v § 4 sa 1. januárom 2002 stávajú pohľadávkami štátu v správe ministerstva pôdohospodárstva. Záruky poskytnuté štátnym fondom uvedeným v § 4 nezrealizované do 31. decembra 2001 sa dňom zrušenia tohto fondu považujú za bankové záruky poskytnuté Slovenskou záručnou a rozvojovou bankou, š. p. ú., Bratislava (ďalej len „záručná banka“).
(2) Pohľadávky vzniknuté z realizácie záruk poskytnutých štátnym fondom uvedeným v § 5 sa 1. januárom 2002 stávajú pohľadávkami štátu v správe ministerstva životného prostredia. Záruky poskytnuté štátnym fondom uvedeným v § 5 nezrealizované do 31. decembra 2001 sa dňom zrušenia tohto fondu považujú za bankové záruky poskytnuté záručnou bankou.
(3) Príjmy osobitných bežných účtov dofinancovania programov ministerstva pôdohospodárstva, ministerstva životného prostredia, ministerstva zdravotníctva, ministerstva školstva, ministerstva kultúry a ministerstva dopravy zo zostatku prostriedkov fondov zrušených podľa tohto zákona možno použiť ako ďalší zdroj financovania programov týchto ministerstiev schválených vládou.
1. zákon Slovenskej národnej rady č. 95/1991 Zb. o Štátnom fonde kultúry Pro Slovakia v znení zákona Slovenskej národnej rady č. 495/1991 Zb., zákona Národnej rady Slovenskej republiky č. 562/1992 Zb., zákona Národnej rady Slovenskej republiky č. 119/1994 Z. z., zákona Národnej rady Slovenskej republiky č. 374/1994 Z. z., zákona č. 358/1997 Z. z. a zákona č. 395/2000 Z. z.,
2. zákon Slovenskej národnej rady č. 131/1991 Zb. o Štátnom fonde zveľaďovania lesa Slovenskej republiky v znení zákona Národnej rady Slovenskej republiky č. 183/1993 Z. z. a zákona Národnej rady Slovenskej republiky č. 265/1995 Z. z.,
3. zákon Slovenskej národnej rady č. 318/1991 Zb. o Štátnom vodohospodárskom fonde Slovenskej republiky v znení zákona Národnej rady Slovenskej republiky č. 58/1995 Z. z. a zákona Národnej rady Slovenskej republiky č. 304/1995 Z. z.,
4. zákon Slovenskej národnej rady č. 193/1992 Zb. o Štátnom fonde zdravia v znení zákona Národnej rady Slovenskej republiky č. 242/1994 Z. z. a zákona Národnej rady Slovenskej republiky č. 277/1994 Z. z.,
5. zákon Národnej rady Slovenskej republiky č. 153/1993 Z. z. o Štátnom fonde cestného hospodárstva v znení zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z. a zákona č. 387/2000 Z. z.,
6. zákon Národnej rady Slovenskej republiky č. 264/1993 Z. z. o Štátnom fonde telesnej kultúry,
7. zákon Národnej rady Slovenskej republiky č. 40/1994 Z. z. o Štátnom podpornom fonde pôdohospodárstva a potravinárstva v znení zákona Národnej rady Slovenskej republiky č. 386/1996 Z. z. a zákona č. 240/1998 Z. z.,
8. zákon č. 69/1998 Z. z. o Štátnom fonde životného prostredia v znení zákona č. 237/2000 Z. z.,
9. vyhláška Ministerstva školstva Slovenskej republiky č. 287/1996 Z. z. o podmienkach poskytovania prostriedkov Štátneho fondu telesnej kultúry,
10. vyhláška Ministerstva životného prostredia Slovenskej republiky č. 138/2000 Z. z., ktorou sa vykonáva zákon č. 69/1998 Z. z. o Štátnom fonde životného prostredia v znení zákona č. 237/2000 Z. z.,
1. V § 7 ods. 2 sa vypúšťajú slová „a poplatky, ktorých výnos je príjmom Štátneho fondu cestného hospodárstva“.
2. V § 13 ods. 3 sa čiarka za slovom „úradu“ nahrádza slovom „alebo“ a vypúšťajú sa slová „alebo Štátneho fondu cestného hospodárstva“.
3. V § 13 ods. 4 sa čiarka za slovom „úrad“ nahrádza slovom „alebo“ a vypúšťajú sa slová „alebo Štátny fond cestného hospodárstva“.
4. V § 13 ods. 5 sa čiarka za slovom „úradu“ nahrádza slovom „alebo“ a vypúšťajú sa slová „alebo Štátneho fondu cestného hospodárstva“.
5. V § 15 v prvej vete sa vypúšťajú slová „Štátneho fondu zdravia9) a Štátneho fondu cestného hospodárstva“.
6. Poznámka pod čiarou k odkazu 9 sa vypúšťa.
„(1) Poplatky sú príjmom štátneho rozpočtu alebo rozpočtov obcí podľa toho, ktorý správny orgán prerokoval podanie, vykonal úkon alebo uskutočnil konanie. Poplatky podľa položiek 79 až 85 sadzobníka sú príjmom obce, ak povolenia podľa týchto položiek vydáva obec.“.
8. V § 17 ods. 2 sa vypúšťa tretia veta.
1. V § 28 ods. 6 písm. a) sa slová „Štátneho fondu zdravia25)“ nahrádzajú slovami „štátneho rozpočtu“.
2. Poznámka pod čiarou k odkazu 25 sa vypúšťa.
„(5) Pokuty uložené inšpekciou sú príjmom štátneho rozpočtu.“.
1. V § 6 ods. 3 sa slová „Štátny fond životného prostredia11)“ nahrádzajú slovami „Ministerstvo životného prostredia Slovenskej republiky“.
2. Poznámka pod čiarou k odkazu 11 sa vypúšťa.
3. V § 7 ods. 1 sa slová „Štátneho fondu životného prostredia12)“ nahrádzajú slovami „sú príjmom štátneho rozpočtu“.
4. Poznámka pod čiarou k odkazu 12 sa vypúšťa.
1. V § 10 ods. 2 sa slová „20 %“ nahrádzajú slovami „24 %“.
2. V § 12 ods. 2 písm. c) sa slová „6 500 000 000 Sk“ nahrádzajú slovami „6 910 000 000 Sk“.
3. V § 12 sa odsek 3 dopĺňa písmenami f) a g), ktoré znejú:
„f) od Svetovej banky vo forme preddavku na prípravu projektu riadenia verejných financií do sumy zodpovedajúcej v prepočte 1 000 000 USD,
g) od Svetovej banky vo forme preddavku na prípravu projektu správy sociálnych dávok do sumy zodpovedajúcej v prepočte 370 000 USD.“.
4. Príloha č. 7 sa nahrádza prílohou k tomuto zákonu.
k zákonu č. 553/2001 Z. z.

References: § 9
 § 14
 § 12
 § 12
 § 4
 § 4
 § 5
 § 5
 § 7
 § 13
 § 13
 § 13
 § 15
 § 17
 § 28
 § 6
 § 7
 § 10
 § 12
 § 12